text: Danmarks største slibemaskine sliber ski i Vejle
  26 januar 2016 kl. 13.16
  Der er ikke længe til, at danskerne valfarter ud i sneen for at stå på ski. Skiene skal dog slibes først, og det gør de gerne ved Fun Sport i Vejle. 
  Danmarks største og mest avancerede slibemaskine står på Sjællandsgade i Vejle, og den har travlt i disse dage. Fun Sport i Vejle arbejder nemlig på højtryk med at få slebet alle de ski, som skal være klar til danskernes skiferier i de kommende uger.
  - Kanterne er superpolerede og skarpe. Det hele er som skien, da den var ny, siger Henning Mathiasen, der er indehaver af Fun Sport.
  Wintersteiger skislibemaskine har kostet 800.000 kroner, og det tager omkring tyve minutter at få ens ski slebet.
  